वैज्ञानिक सोच के नाम पर यदि लोग मानव जीवन को पशु-जीवन का ही एक रूप म़ान कर सुख भोग को ही उसका अंतिम लक्ष्य मान लें तो वे इस तरह से समूची मानवता के ही दुश्मन हो जाएँगे। उन्हें न तो तब अन्य लोगों के दु:ख-दर्द की चिंता रहेगी और न ही आने वाली पीढिय़ों के कष्टों का कोई ख्याल। न्याय, नैतिकता, धर्म, कत्र्तव्य अदि की तमाम अवधारणाएं भी ऐसे लोगों के भोग-विलास की इच्छाओं की भेंट चढ़ जाएंगी और मनुष्य के एक उच्चतर प्राणी के रूप में विकसित होने की संभावनाओं का अंत हो जाएगा। यदि मनुष्य के रूप में मनुष्य को अपनी निरंतर बेहतरी का लक्ष्य याद न रहे तो वह विकास की तमाम बातें करता हुआ भी प्राकृतिक विकास ( एवोल्यूशन) के अपने पूर्व-निर्धारित प्राकृतिक मार्ग से भटक जाएगा जिस पर लौट कर आने में उसे फिर न जाने कितना समय लग जाएगा ।